《送张季修归简州兼简伯修》
宋代·度正

屈子文章似六经，缙云重与振遗音。
一门秀出金闺彦，三峡光摇玉宇参。
挟册夙潜心学海，挥毫今独步儒林。
横飞脱去科场累，更去骚人向上寻。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。